CELEX: 62021TN0201
Language: lt
Date: 2021-04-06 00:00:00
Title: Byla T-201/21: 2021 m. balandžio 6 d. pareikštas ieškinys byloje Covington & Burling ir Van Vooren / Komisija

2021 6 7   
            
            
               LT
            
            
               Europos Sąjungos oficialusis leidinys
            
            
               C 217/62
            
         
      2021 m. balandžio 6 d. pareikštas ieškinys byloje Covington & Burling ir Van Vooren / Komisija
      
      (Byla T-201/21)
      (2021/C 217/78)
      Proceso kalba: anglų
      
         Šalys
      
      
         Ieškovai: Covington & Burling (Saint-Josse-ten-Noode, Belgija) ir Bart Van Vooren (Meise, Belgija), atstovaujami advokato P. Diaz Gavier
      
         Atsakovė: Europos Komisija
      
         Reikalavimai
      
      Ieškovai Bendrojo Teismo prašo:
      
                  —
               
               
                  panaikinti 2021 m. kovo 12 d. Komisijos sprendimą atsisakyti leisti susipažinti su prašomais dokumentais (1) pagal Skaidrumo reglamentą;
               
            
                  —
               
               
                  įpareigoti Komisiją nedelsiant suteikti galimybę susipažinti su prašomais dokumentais ir
               
            
                  —
               
               
                  priteisti iš Komisijos Covington bylinėjimosi išlaidas ir kitas dėl šios bylos patirtas išlaidas.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad Komisija suklydo, remdamasi Skaidrumo reglamento (2) 4 straipsnio 3 dalies antra įtrauka, siekdama pateisinti savo atsisakymą leisti susipažinti su prašomais dokumentais.
               
            
                  2.
               
               
                  Antrasis ieškinio pagrindas grindžiamas tuo, kad net jei buvo taikoma Skaidrumo reglamento 4 straipsnio 3 dalies antra įtrauka arba bet kuris kitas jo 4 straipsnio pagrindas, Komisija neįrodė, kaip prašomi dokumentai atitiko reikalavimus.
               
            
                  3.
               
               
                  Trečiasis ieškinio pagrindas grindžiamas tuo, kad Komisija klaidingai rėmėsi Komitologijos reglamentu (3), siekdama pagrįsti savo atsisakymą leisti susipažinti su prašomais dokumentais.
               
            
                  4.
               
               
                  Ketvirtasis ieškinio pagrindas grindžiamas tuo, kad Komisija klaidingai rėmėsi Standartinėmis komitetų darbo tvarkos taisyklėmis, siekdama pagrįsti savo atsisakymą; ir
               
            
                  5.
               
               
                  Penktasis ieškinio pagrindas grindžiamas tuo, kad ginčijamas sprendimas pažeidžia bendruosius skaidrumo principus ir kenkia demokratiniam įgyvendinimo aktų teisėtumui.
               
            
         (1)  Pastaba: prašomi dokumentai susiję su komitologijos procedūra, visų pirma su dokumentais, susijusiais su tam tikrų valstybių narių balsavimo rezultatais, atsižvelgiant į Komisijos reglamento, kuriuo dėl augalų, kuriuose yra hidroksiantraceno darinių, rūšių iš dalies keičiamas Europos Parlamento ir Tarybos reglamento (EB) Nr. 1925/2006 III priedas, projektą.
      
         (2)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331).
      
         (3)  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011, p. 13).